SL Uradni list Evropske unije L 294/30

IZVEDBENA UREDBA KOMISIJE (EU) št. 1094/2013

z dne 4. novembra 2013

o dodelitvi dodatnih dni na morju Franciji in Združenemu kraljestvu v razdelku ICES VIIe

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (EU) št. 39/2013 z dne 21. januarja 2013 o določitvi ribolovnih možnosti, ki so plovilom EU na voljo v letu 2013 za nekatere staleže rib in skupine staležev rib, za katere ne veljajo mednarodna pogajanja ali sporazumi (1), in zlasti točke 7 Priloge IIC Uredbe,

ob upoštevanju zahtevkov Francije in Združenega kraljestva,

ob upoštevanju naslednjega:

(1) Tabela I Priloge IIC k Uredbi (ES) št. 39/2013 določa največje število dni na morju, ko so plovila EU skupne dolžine 10 metrov ali več, ki imajo na krovu ali uporabljajo vlečne mreže z gredjo z velikostjo mrežnega očesa, ki je enaka ali večja od 80 mm, ali mirujoče mreže, vključno z zabodnimi mrežami, trislojnimi mrežami in zapletnimi mrežami, z velikostjo mrežnega očesa, ki je enaka ali manjša od 220 mm, lahko prisotna v razdelku ICES VIIe od 1. februarja 2013 do 31. januarja 2014.

(2) Točka 7.5 navedene Priloge Komisiji omogoča, da dodeli dodatno število dni na morju, ko je plovilo lahko prisotno na navedenem območju, če ima na krovu ali uporablja take vlečne mreže z gredjo ali mirujoče mreže, na podlagi dokončne prekinitve ribolovnih dejavnosti od 1. januarja 2004.

(3) Glede na podatke o plovilih z vlečnimi mrežami z gredjo, ki so bila umaknjena iz ribiškega ladjevja, iz zahtevka, ki ga je predložila Francija v skladu s točkama 7.1 in 7.4 Priloge IIC, in ob uporabi postopka izračuna iz točke 7.2 navedene priloge bi bilo Franciji treba dodeliti 11 dodatnih dni na morju za obdobje med 1. februarjem 2013 in 31. januarjem 2014 za plovila, ki imajo na krovu ali uporabljajo take vlečne mreže z gredjo.

(4) Glede na podatke o plovilih z mirujočimi mrežami, ki so bila umaknjena iz ribiškega ladjevja, iz zahtevka, ki ga je predložila Francija v skladu s točkama 7.1 in 7.4 Priloge IIC, in ob uporabi postopka izračuna iz točke 7.2 navedene priloge bi bilo Franciji treba dodeliti 14 dodatnih dni na morju za obdobje med 1. februarjem 2013 in 31. januarjem 2014 za plovila, ki imajo na krovu ali uporabljajo take mirujoče mreže.

(5) Glede na podatke o plovilih z vlečnimi mrežami z gredjo, ki so bila umaknjena iz ribiškega ladjevja, iz zahtevka, ki ga je predložilo Združeno kraljestvo v skladu s točkama 7.1 in 7.4 Priloge IIC, in ob uporabi postopka izračuna iz točke 7.2 navedene priloge bi bilo Združenemu kraljestvu treba dodeliti 43 dodatnih dni na morju za obdobje med 1. februarjem 2013 in 31. januarjem 2014 za plovila, ki imajo na krovu ali uporabljajo take vlečne mreže z gredjo.

(6) Ukrepi iz te uredbe so v skladu z mnenjem Odbora za ribištvo in ribogojstvo –

SPREJELA NASLEDNJO UREDBO:

Člen 1

Dodatni ribolovni dnevi za Francijo

1. Za obdobje med 1. februarjem 2013 in 31. januarjem 2014 se največje število dni, ko so ribiška plovila, ki plujejo pod zastavo Francije in imajo na krovu ali uporabljajo vlečne mreže z gredjo z velikostjo mrežnega očesa, ki je enaka ali večja od 80 mm, lahko prisotna v razdelku ICES VIIe, kot je določeno v tabeli I Priloge IIC k Uredbi (EU) št. 39/2013, poveča na 175 dni na leto.

2. Za obdobje med 1. februarjem 2013 in 31. januarjem 2014 se največje število dni, ko so ribiška plovila, ki plujejo pod zastavo Francije in imajo na krovu ali uporabljajo mirujoče mreže, vključno z zabodnimi mrežami, trislojnimi mrežami in zapletnimi mrežami, z velikostjo mrežnega očesa, ki je enaka ali manjša od 220 mm, lahko prisotna v razdelku ICES VIIe, kot je določeno v tabeli I Priloge IIC k Uredbi (EU) št. 39/2013, poveča na 178 dni na leto.

Člen 2

Dodatni ribolovni dnevi za Združeno kraljestvo

Za obdobje med 1. februarjem 2013 in 31. januarjem 2014 se največje število dni, ko so ribiška plovila, ki plujejo pod zastavo Združenega kraljestva in imajo na krovu ali uporabljajo vlečne mreže z gredjo z velikostjo mrežnega očesa, ki je enaka ali večja od 80 mm, lahko prisotna v razdelku ICES VIIe, kot je določeno v tabeli I Priloge IIC k Uredbi (EU) št. 39/2013, poveča na 207 dni na leto.

Člen 3

Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 4. novembra 2013 Za Komisijo Predsednik José Manuel BARROSO

(1) UL L 23, 25.1.2013, str. 1.